**Ministru kabineta noteikumu projekta**

**„****Grozījumi Ministru kabineta 2005.gada 15.marta noteikumos Nr.177**

**„Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma [35.panta](http://likumi.lv/doc.php?id=20436#p35) otrā daļa un [38.panta](http://likumi.lv/doc.php?id=20436#p38) otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 25.septembra likums „Grozījumi Veterinārmedicīnas likumā” ir pieņemts un stājies spēkā 2014. gada 22. oktobrī un tā 35.panta pirmajā daļā noteikts, ka epizootiju uzliesmojuma gadījumā dzīvnieku īpašniekam, ja viņš izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju, un 35.panta otrajā daļā papildināts pilnvarojums Ministru kabinetam noteikt ne tikai kārtību, kādā epizootijas uzliesmojuma gadījumā piešķir un dzīvnieku īpašnieks saņem kompensāciju, bet arī kritērijus zaudējumu kompensācijas samazināšanai.Tāpat ar grozījumiem Veterinārmedicīnas likuma 38.panta pirmajā daļā noteikts, par kādiem zaudējumiem dzīvnieku īpašniekam pienākas kompensācija, bet 38.panta otrajā daļā precizēts Ministru kabinetam dotais pilnvarojums noteikt kārtību, kādā piešķir un dzīvnieku īpašnieks saņem šā panta pirmajā daļā paredzēto zaudējumu kompensāciju, kā arī kritērijus zaudējumu kompensācijas samazināšanai.Ar grozījumiem Veterinārmedicīnas likuma 38.panta pirmās daļas 5.punktā paredzēts kompensēt zaudējumus dzīvnieku īpašniekam par Amerikas peru puves apkarošanas laikā iznīcinātajām bišu saimēm. Kompensācijas apmērs paredzēts 50 procentu apmērā no bišu saimes vērtības.Saskaņā ar grozījumu Veterinārmedicīnas likuma anotācijā sniegto skaidrojumu par 35.panta otrajā daļā un 38.panta otrajā daļā doto pilnvarojumu Ministru kabinetam noteikt kritērijus zaudējumu kompensācijas samazināšanai, paskaidrojam, ka nav nepieciešams izdarīt grozījumus Ministru kabineta 2005.gada 15.marta noteikumu Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) 6.punktā.Dzīvnieku infekcijas slimību radītie zaudējumi dzīvnieku īpašniekam tiek segti saskaņā ar noteikumiem Nr.177. Naudas līdzekļi zaudējumu kompensācijai tiek piešķirti no valsts budžeta programmas “Līdzekļi neparedzētiem gadījumiem” saskaņā ar Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Valsts uzraudzībā esošo dzīvnieku infekcijas slimību saraksts par kurām dzīvnieku īpašniekam tiek maksāta zaudējumu kompensācija ir noteikts Veterinārmedicīnas likuma 38.panta pirmajā daļā, bet epizootiju saraksts atsevišķā normatīvajā aktā nav izdalīts. Infekcijas slimības, kuras ir definētas kā epizootijas, ir nosauktas normatīvajos aktos, kas nosaka epizootiju uzliesmojuma likvidēšanas un draudu novēršanas kārtību.Līdz ar to, izvērtējot noteikumos Nr.177 noteikto un ievērojot grozījumus Veterinārmedicīnas likumā, noteikumu projektā jānosaka:1) zaudējumu kompensācijas apmēra samazināšana par govju enzootiskās leikozes apkarošanas laikā radītajiem zaudējumiem;2) zaudējumu kompensācijas apmērs un tā samazināšana par iznīcinātajām bišu saimēm, ja šīs saimes tiek iznīcinātas Amerikas peru puves apkarošanas laikā.Izvērtējot Veterinārmedicīnas likumā doto pilnvarojumu Ministru kabinetam noteikt zaudējumu kompensāciju par atsevišķām pozīcijām, kā arī noteikumos Nr.177 ietverto prasību atlīdzināt zaudējumus par iznīcinātajām pārtikas olām, noteikumus Nr.177 nepieciešams papildināt, nosakot zaudējumu kompensācijas apmēru par iznīcinātajām vistu un paipalu pārtikas olām gadījumos, kad vistu vai paipalu ganāmpulkā konstatēts atsevišķs salmonelozes uzliesmojums. |
| 3. | Projekta izstrādē iesaistītās institūcijas | Pārtikas un veterinārais dienests, Lauku atbalsta dienests. |
| 4. | Cita informācija | Saskaņā ar biškopības biedrības informāciju, vienas bišu saimes vērtība jūlijā ir aprēķināta sekojoši: ņemot vērā, ka vasaras periodā bišu stropā ir 14 kāres, bet vienas kāres vērtība ir 12,806 eiro, tad vienas saimes aptuvenā vērtība ir 179,28 eiro. Tā kā Veterinārmedicīnas likuma 38.panta pirmās daļas 5.punkts paredz kompensēt 50% apmērā no bišu saimes vērtības, tad noteikumu projektā noteikts kompensācijas apmērs 89,64 eiro par vienu bišu saimi. Šis aprēķins veikts vadoties no tā, ja bišu dravas īpašnieks neiepērk bišu saimes. Ja bišu dravas īpašnieks iepērk bišu saimes, tad kompensācijas saņemšanai attiecīgi var uzrādīt pirkuma dokumentu, kurā norādītā summa var atšķirties no aptuvenajiem aprēķiniem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesību akta projekta regulējums attiecas uz govju, aitu un kazu sugas dzīvnieku īpašniekiem, kā arī uz mājputnu un bišu saimju īpašniekiem.Pēc Lauksaimniecības datu centra tīmekļa vietnē pieejamās informācijas, Latvijā 2014.gada 1.janvārī bija:1) govju sugas dzīvnieku īpašnieki – 30 568; 2) aitu sugas dzīvnieku īpašnieki – 4333;3) kazu sugas dzīvnieku īpašnieki – 2832; 4) mājputnu īpašnieki – 3485;5) bišu saimju īpašnieki – 3704. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē tika ievietots Zemkopības ministrijas tīmekļa vietnē š.g. 6.oktobrī, kā arī nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija”. |
| 2. | Sabiedrības līdzdalība projekta izstrādē | Noteikumu projekta sabiedriskās apspriešanas laikā uz Zemkopības ministrijas oficiālo e-pasta adresi netika saņemti priekšlikumi vai ierosinājumi par noteikumu projektu. Biedrības „Lauksaimnieku organizāciju sadarbības padome” un „Zemnieku saeima” sniedza atzinumu par noteikumu projektu. “Latvijas Lauksaimniecības kooperatīvu asociācija” atzinumu par noteikumu projektu nesniedza. |
| 3. | Sabiedrības līdzdalības rezultāti | Biedrība „Lauksaimnieku organizāciju sadarbības padome” atbalstīja noteikumu projekta tālāku virzību, izsakot precizējumus noteikumu projektā, kuri ņemti vērā. Biedrība „Zemnieku saeima” izteica jaunus priekšlikumus grozījumiem noteikumos Nr.177. Izvērtējot biedrības “Zemnieku saeima” sniegtos priekšlikumus grozījumiem noteikumos Nr.177, ir secināts, ka, ņemot vērā šo priekšlikumu lielo apjomu, nepieciešamas diskusijas darba grupā, kuras laikā tiks izvērtēti šie priekšlikumi un tiks pieņemts gala lēmums par izdarāmajiem grozījumiem noteikumos Nr.177. Papildus norādām, ka Zemnieku saeimas priekšlikumu iestrādi noteikumu projektā apgrūtina tas, ka tie ir vērsti uz kompensāciju apmēra, par lauksaimniecības dzīvniekiem, pārskatīšanu. Šo priekšlikumu iestrāde var būtiski mainīt kompensāciju izvērtēšanas un piešķiršanas kārtību. Turklāt kompensāciju apmēra maiņu ir nepieciešams saskaņot ar Finanšu ministriju. Līdz ar to Zemkopības ministrija nevar prognozēt noteikumu projekta virzības ātrumu, bet saskaņā ar Ministru prezidenta 2014.gada 15.oktobra rezolūciju Nr.18/TA-2211 un TA-2223 šis noteikumu projekts tiek virzīts steidzamības kārtībā.  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

08.12.2014. 16:15

1016

O.Vecuma-Veco

67027551, Olita.Vecuma-Veco@zm.gov.lv